b"\n_START_ARTICLE_\nMenta borda\n_START_SECTION_\nDistribuci\xc3\xb3 mundial\n_START_PARAGRAPH_\nEs troba al sud i oest d'Europa i \xc3\xa0mpliament dispersa per la pen\xc3\xadnsula Ib\xc3\xa8rica.\n_START_SECTION_\nH\xc3\xa0bitat\n_START_PARAGRAPH_\n\xc3\x89s pr\xc3\xb2pia de terrenys humits tant \xc3\xa0cids com b\xc3\xa0sics. Habitualment es troba en jonqueres, herbassars humits de contrades mediterr\xc3\xa0nies i estatge mont\xc3\xa0.\n_START_SECTION_\nDescripci\xc3\xb3 morfol\xc3\xb2gica\n_START_PARAGRAPH_\n\xc3\x89s una planta perenne, amb la part inferior llenyosa. Les tiges de secci\xc3\xb3 triangular poden fer de 40 a 100\xc2\xa0cm.  T\xc3\xa9 les fulles oposades, obtuses o poc agudes i de color verd p\xc3\xa0l\xc2\xb7lid, s\xc3\xa8ssils o amb pec\xc3\xadol molt curt; fan normalment de 3 a 4\xc2\xa0cm i s\xc3\xb3n tomentoses (amb p\xc3\xa8ls bastant ramificats) sobretot al revers, gruixudes i molt rugoses per la nervaci\xc3\xb3 netament reticulada; el marge de les fulles \xc3\xa9s dentat. _NEWLINE_Les infloresc\xc3\xa8ncies fan entre 4 i 9\xc2\xa0cm i estan formades per petites corol\xc2\xb7les blanquinoses o blavenques, de p\xc3\xa8tals soldats per la base; aquestes s\xc3\xb3n quasi actinomorfes (a difer\xc3\xa8ncia de la majoria de labiades), amb 4 l\xc3\xb2buls poc desiguals. T\xc3\xa9 el mateix nombre d'estams, \xc3\xa9s a dir 4._NEWLINE_La menta borda floreix a l'estiu, entre mar\xc3\xa7 i desembre._NEWLINE_L'arrel \xc3\xa9s axonomorfa.\n_START_SECTION_\nToxicitat\n_START_PARAGRAPH_\nEn dosis altes \xc3\xa9s t\xc3\xb2xica i no la poden prendre les dones embarassades."